**Umbygging og útskifting**

Set teg í samband við Sands Kommunu, um talan er um umbygging og útskifting, so fyrireikandi fundur um umbyggingina/útskiftingina kann avtalast.

Á fundinum verður avtalað, hvussu farast skal víðari fram, og hvat skjalatilfar, tekningar v.m. skal latast inn í sambandi við byggimálsviðgerðina.

**Umbygging kann vera t.d.:**

* at skifta tekjuna
* skifta klædningsbettir á útvegginum
* skifta gólvplátur/brettir

**Útskifting kann verða t.d.:**

* at skifta partar av framsíðu á sethúsum
* gera nýggja takkonstruktión við nýggjum sperrum, bjálving og loftum.
* Skifta upphitingarútbúna

Er talan einans um útskifting av einkultum bygningslutum, sum t.d. vindeyga ella úthurð, er bert neyðugt við:

* skjalprógvið uppá at vindeyga ella hurðin standa minstukrøv til hitatap (fæst frá veitara)
* frágreiðing uppá íseing og tetting uttanum, vegna minstukrøv til hitatap (tekningar)
* loysn uppá møgulig brunakrøv, sum rýmingarop og rýmingardyr (frágreiðing tekningar)

**Neyðugt skjalatilfar og tekningar annars**

Alt eftir hvat arbeiði snýr seg um, verður neyðugt at lata tilfar inn, ið lýsir arbeiðið við atliti til verandi bygning, og tað sum umbyggingin ella útskiftingin umfatar. Neyðugt tilfar kann vera sum niðanfyri, ella verða partur av tilfarinum.

**Skjøl:**

* Umsókn ella umsóknarblað
* Avrit av skeyti við byrðum/servituttum

**Frágreiðingar:**

* Frágreiðing ið lýsir umbyggingina í mun til tað verandi
* Frágreiðing um tað sum skal skiftast og hvat tilfar skal nýtast ístaðin

**Tekningar:**

Støðumynd í hóskandi mátistokki, t.d. 1.500 ella 1:250 sum vísa:

* frástøður til mark og hvar møguligar broytingar eru
* parkering
* ruskílat

Flatmyndir í hóskandi mátistokki, t.d. 1:100 sum vísa:

* mát
* innrætting
* rýmingarleiðir
* kloakskipan
* luftskifti

Síðumyndir í hóskandi mátistokki, t.d. 1:100 sum vísa:

* verandi og komandi lendi við kotum
* útsjónd
* bjargingarop

Tvør- og longdarskurðir í hóskandi mátistokki, t.d. 1:50 sum vísa:

* tilfarslýsing
* hæddarmát
* planeringshædd

Sermyndir í hóskandi mátistokki, t.d. 1:10 sum vísa:

* serligar loysnir

**Útrokningar:**

* byggistig
* nýtslustig

|  |  |  |  |  |  |
| --- | --- | --- | --- | --- | --- |
|  |

|  |  |
| --- | --- |
|  |  |
|  |  |

 |
|  |  |

* orkukarmar
* bjálvingarloysn
* statiskar útrokningar (bert í serligum førum)

|  |
| --- |
|  |

**Broytingar í verkætlanini**

Um broytingar verða gjørdar í verkætlanini, eftir at loyvið er givið, skal kommunali byggimyndugleikin hava boð hetta, so støða kann takast til, um byggiloyvið framvegis er galdandi, ella søkjast skal av nýggjum.

**Eftirlit:**

Kommunali byggimynduleikin hevur eftirlit við , at bygt verður eftir ásetingunum, og at treytirnar verða hildnar.

Hetta eftirlit verður framt við sýni á staðnum.

**Dømi uppá sýn:**

* staðseting og avseting
* kloakk v.m.
* endaligt byggisýn til nýtsluloyvi

**Nýtsluloyvi:**

Fyri at kunna taka bygningin í nýtslu krevst nýtsluloyvi.

Tá kommunala byggieftirlitið við sýni hevur staðfest, at bygningurin lýkur ásetingarnar, íð settar eru, kann nýtsluloyvið útskrivast.

Kommunali byggimynduleikin kann útskrivað fyribilsloyvi fyri partar av bygninginum, um ikki øll byggingin er liðug.